
	Birštono savivaldybės tarybai
	
	     

	

	Išvada Dėl galimybės birštono savivaldybei imti ilgalaikę paskolą

	     

	


2011 m. kovo  16 d. Nr. 3-6
             Vadovaudamasi Lietuvos Respublikos vietos savivaldos įstatymo 27 straipsnio 1 dalies 3 punktu ir 16 straipsnio 28 punktu Birštono savivaldybės kontrolierė Zita Pranckevičienė patikrino Birštono savivaldybės administracijos Biudžeto skyrių, dėl galimybės imti ilgalaikę paskolą projektams finansuojamiems iš Europos Sąjungos ir kitos tarptautinės paramos. Šiems projektams vykdyti nustatomas papildomas 30 proc. skolinimosi limitas.
             Savivaldybės skolinimosi limitus nustato Lietuvos Respublikos Seimas, tvirtindamas atitinkamų metų Lietuvos Respublikos valstybės biudžeto ir savivaldybių biudžetų finansinius rodiklius. 


Pagal Lietuvos Respublikos biudžeto sandaros įstatymo 10  straipsnio 1 dalies 1 punktą bei Lietuvos Respublikos Vyriausybės 2004-03-26 d. nutarimo Nr. 345 „Dėl savivaldybių skolinimosi taisyklių patvirtinimo“ 1 dalies 3; ir 3.1; punktus savivaldybė gali imti ilgalaikes paskolas (kurių trukmė ilgesnė kaip vieni metai ir grąžinimo terminas ne tais pačiais biudžetiniais metais) investicijų projektams finansuoti, nesunaudojamiesiems kilnojamiesiems ir nekilnojamiesiems daiktams įsigyti, skoloms padengti. Savivaldybė, turėdama savivaldybės kontrolieriaus išvadą, tarybos sprendimu gali imti ilgalaikes paskolas laikydamasi Lietuvos Respublikos 2011 metų valstybės ir savivaldybių biudžetų finansinių rodiklių patvirtinimo įstatymo 12 straipsnio 1 dalies   2 punkte nustatyto skolinimosi limito, kuriame nustatyta, kad metinio savivaldybės grynojo skolinimosi suma negali viršyti 20 procentų  patvirtintų einamų metų savivaldybės biudžeto pajamų (neįskaitant iš valstybės biudžeto savivaldybei skiriamų specialių tikslinių dotacijų ir valstybės biudžetui grąžinamų bendrosios dotacijos kompensacijų). Be to, pagal šio įstatymo 12 str. 2 dalį savivaldybėms, vykdančioms projektus, finansuojamus iš Europos Sąjungos ir kitos tarptautinės finansinės paramos, šiems projektams vykdyti nustatomas papildomas 30 procentų skolos limitas. 
              Patikrinus Birštono savivaldybės 2011 metų biudžeto pajamas nustatyta, kad 2011 metų pajamos be valstybės biudžeto skiriamų specialių tikslinių dotacijų ir bendrosios dotacijos kompensacijų yra 13985 tūkst. Lt. Nuo šios sumos savivaldybės metinis skolinimosi limitas 20 procentų yra 2797 tūkst Lt. Iš jo Birštono savivaldybės tarybos 2010-11-05 d. sprendimu Nr. TS-168  yra pritarta 1000 tūkst. Lt ilgalaikės paskolos ėmimui, kurios grąžinimo terminas yra iki 2011-12-31 d. Taip pat yra pateiktas sprendimo projektas ir parengta savivaldybės kontrolierės išvada dėl
galimybės imti 1800,00 tūkst. Lt ilgalaikę paskolą.
            Projektams, finansuojamiems iš Europos Sąjungos finansinės paramos Birštono savivaldybė papildomai turi galimybę skolintis nuo 13985 tūkst. Lt sumos 30 procentų t. y. 4195,5 tūkst. Lt.

Savivaldybės kontrolierė                                                  Zita Pranckevičienė          
